Tarybos direktyva
1983 m. gegužės 16 d.
ketvirtą kartą iš dalies keičianti Direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo
(83/264/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 100 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi tris(2,3-dibrompropil)fosfato naudojimas ugniai atsparios tekstilės gaminiuose dėl sveikatai keliamų pavojų buvo uždraustas Direktyva 79/663/EEB [4]; kadangi vėlesni tyrimai parodė, kad du kiti antipirenai, tris(aziridinil)fosfino oksidas ir polibrominti bifenilai (PBB), yra kenksmingi sveikatai, todėl neturėtų būti naudojami odą liečiančiuose tekstilės gaminiuose;
kadangi 3,3 dimetoksibenzidinas naudojamas gaminant čiaudulinius miltelius; kadangi nors informacija apie šios medžiagos mutagenines ir kancerogenines savybes nėra galutinė, šios medžiagos ir benzidino, kurio kancerogeninis poveikis žmogui jau neabejotinai įrodytas, sandaros bendrumas reiškia, kad reikia būti labai atsargiems dėl jo galimos grėsmės sveikatai; kadangi yra aišku, kad čiaudulinius miltelius dažniausiai naudoja vaikai, kurie iš esmės sudaro toksiškoms cheminėms medžiagoms jautrių žmonių grupę ir kurie dėl tos priežasties turėtų būti specialiai saugomi nuo pavojų sveikatai; kadangi dėl to šią medžiagą reikėtų uždrausti naudoti juokauti skirtuose žaisluose arba pokštuose, pvz., čiauduliniuose milteliuose;
kadangi kai kurie augaliniai čiauduliniai milteliai kelia pavojų juos naudojantiems, ypač vaikams, o kai kuriose valstybėse narėse yra jau uždrausti;
kadangi amonio polisulfidai turi ėsdinantį poveikį ir gali sukelti rimtą ilgalaikį pažeidimą, ypač akių; kadangi šie junginiai, kuriuos dažniausiai perka vaikai kaip juokauti skirtus žaislus arba pokštus, yra ypač pavojingi; kadangi dėl tos priežasties jie turėtų būti uždrausti;
kadangi lakieji bromacto rūgšties esteriai yra naudojami kaip ašarinės dujos; kadangi jie turi dirginanti poveikį ir gali būti kenksmingi kvėpavimo sistemai ir akims; kadangi didelės koncentracijos jie turi ėsdinanti poveikį ir gali negrįžtamai pažeisti akis; kadangi jų neturėtų naudoti vaikai, todėl reikėtų uždrausti juos naudoti kaip juokauti skirtus žaislus arba pokštus;
kadangi kai kuriose valstybėse narėse jau taikomi pirmiau minėtų cheminių medžiagų apribojimai tiesiogiai veikia bendrosios rinkos sukūrimą arba funkcionavimą; kadangi dėl to būtina suderinti valstybėse narėse galiojančius šios srities teisės aktus ir atitinkamai iš dalies pakeisti Direktyvos 76/769/EEB [5] priedą,
PRIĖMĖ ŠIĄ DIREKTYVĄ:
1 straipsnis
Direktyvos 76/769/EEB priedas papildomas šiais įrašais:
"8.Tris(aziridinil)fosfinoksidasCAS Nr. 5455-55-1 | Negali būti naudojami tekstilės gaminiuose, pvz., viršutiniuose arba apatiniuose drabužiuose, ir lino gaminiuose, kurie liečiasi su oda. |
9.Polibrominti bifenilai (PBB)CAS Nr. 59536-65-1 |
10.Muilo medžio (kilajos) žievės milteliai (Quillaja saponaria) ir saponinų turintys jų dariniaiHelleborus viridis ir Helleborus niger šaknų milteliaiVeratrum album ir Veratrum nigrum šaknų milteliaiBenzidinas ir (arba) jo dariniaio-nitrobenzaldehidasCAS Nr. 552-89-6Medžio milteliai | Negali būti naudojami juokauti skirtuose žaisluose arba pokštuose arba tokios paskirties daiktuose, pvz., kaip čiaudulinių miltelių ir dvokiančių dujų balionų sudedamoji dalis. Tačiau valstybės narės gali leisti savo teritorijoje naudoti dvokiančių dujų balionus, jeigu šios medžiagos kiekis juose ne didesnis kaip 1,5 ml |
11.Amonio sulfidas ir amonio hidrosulfidasCAS Nr. 12135-76-1C AS Nr. 12124-99-1Amonio polisulfidasCAS Nr. 12259-92-6 |
12.Lakieji bromacto rūgščių esteriai:MetilbromacetatasCAS Nr. 96-32-2EtilbromacetatasCAS Nr. 105-36-2PropilbromacetatasButilbromacetatas" |
2 straipsnis
Valstybės narės priima nuostatas, kurios įsigaliojusios per 18 mėnesių nuo pranešimo apie šią direktyvą, [6] ją įgyvendina. Apie tai jos nedelsdamos praneša Komisijai.
3 straipsnis
Ši direktyva skirta valstybėms narėms.
Priimta Briuselyje, 1983 m. gegužės 16 d.